VS000925
Datum: 1994-11-04T01:00:00.000+01:00
datum_sodbe_i_stopnje: 1998-07-15T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - razžalitev dobrega imena in časti
skupina: poseg v druge pravice osebnosti
fischer: ni določljiva
odskodnina: 1000000 SIT
opombe: II Ips 131/2000. Reviziji tožene stranke je bilo delno ugodeno, odškodnina je bila z 1.500.000,00 SIT znižana na 1.000.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Priznan in poznan javni in kulturni delavec.

## Škodni dogodek

Objava v časopisu. Besedilo časopisnega prispevka (ki bi moral biti čimbolj vsestranski, uravnovešen in razumljiv ter ne bi smel popačiti resnice ali jo samolastno prikrojevati), iz katerega izhaja, da tožnik, ki je generalni direktor ustanove, na leto vtakne v žep 40.000 DEM sponzorskega denarja. Ta informacija ni bila resnična, ne točna.

## Kršitev drugih pravic osebnosti

1000000 SIT Razžalitev dobrega imena in časti.

Tožnikov ugled je bila hudo prizadet, saj so na prebrano informacijo burno reagirali tudi sodelavci, prijatelji, otroci, ljudje na ulici in obiskovalci predstav v A. Zaradi tega je hudo duševno trpel leto dni, kar se je odrazilo tudi na somatskem področju kot želodčne težave. Za tožnikovo duševno trpljenje je bilo otežujoče dejstvo, da tožena stranka njegovega popravka informacije ni objavila tako, kot bi morala, marveč z neustreznim pripisom uredništva. Po objavi je bil pod hudim stresom tudi zaradi reakcij sponzorjev, ki niso bili več pripravljeni sponzorirati prireditev, tako da jih je moral osebno obiskati, se poniževati in pojasnjevati, da ni res, kar je zapisano. Posebno huda je bila reakcija na nemškem veleposlaništvu, kjer je moral pisno pojasnjevati stvari.

---

ZOR člen 200